CELEX: 62011TN0197
Language: fi
Date: 2011-04-01 00:00:00
Title: Asia T-197/11 P: Valitus, jonka Euroopan komissio on tehnyt 1.4.2011 virkamiestuomioistuimen asiassa F-121/07, Strack v. komissio, 20.1.2011 antamasta tuomiosta

25.6.2011   
            
            
               FI
            
            
               Euroopan unionin virallinen lehti
            
            
               C 186/26
            
         Valitus, jonka Euroopan komissio on tehnyt 1.4.2011 virkamiestuomioistuimen asiassa F-121/07, Strack v. komissio, 20.1.2011 antamasta tuomiosta
   (Asia T-197/11 P)
   2011/C 186/50
   Oikeudenkäyntikieli: saksa
   
      Asianosaiset
   
   
      Valittaja: Euroopan komissio (asiamiehet: P. Costa de Oliveira ja B. Eggers)
   
      Muu osapuoli: Guido Strack (Köln, Saksa)
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan virkamiestuomioistuimen asiassa F-121/07, Strack vastaan komissio, 20.1.2011 antaman tuomion siltä osin kuin virkamiestuomioistuin hylkää siinä komission esittämän toimivallan puuttumista koskevan väitteen
            
         
               —
            
            
               velvoittamaan kummankin osapuolen vastaamaan omista oikeudenkäyntikuluistaan valituksen osalta.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa seuraaviin valitusperusteisiin.
   Unionin oikeuden rikkominen ja erityisesti unionin yleisen tuomioistuimen ja erityistuomioistuimena toimivan virkamiestuomioistuimen välisen toimivallan jaon rikkominen sellaisena kuin tämä jako ilmenee SEUT 270 artiklasta sellaisena kuin se on luettuna yhdessä Euroopan unionin virkamiehiin sovellettavien henkilöstösääntöjen 91 artiklan 1 kohdan kanssa, asetuksen (EY) N:o 1049/2001 (1) 8 artiklan 3 kohdasta, SEUT 256 artiklan 1 kohdan ensimmäisestä virkkeestä ja Euroopan unionin tuomioistuimen perussäännön 62 a artiklasta ja liitteessä I olevasta 1 artiklasta.
   
               —
            
            
               Tämän mukaan virkamiestuomioistuin ei ole yleisesti toimivaltainen kaikissa unionin ja henkilöstösääntöjen soveltamisalaan kuuluvan henkilön välisissä riita-asioissa, vaan vain sellaisissa riita-asioissa, jotka koskevat tällaiselle henkilöille henkilöstösääntöjen 90 artiklan 2 kohdan mukaisesti vastaisten toimenpiteiden lainmukaisuutta.
            
         
               —
            
            
               Jos virkamies tekee asiakirjoihin tutustumista koskevan hakemuksen, hän toimii asetuksessa N:o 1049/2001 tarkoitettuna normaalina kansalaisena. Hänen käytettävissään on asetuksen mukainen erityinen muutoksenhakujärjestelmä, johon kuuluu kumoamiskanteen nostaminen unionin yleisessä tuomioistuimessa. Henkilöstösääntöjen ja asetuksen N:o 1049/2001 mukaiset oikeussuojamenettelyt eivät ole sovellettavia.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).